
	PATVIRTINTA
Marijampolės priešgaisrinės apsaugos
tarnybos viršininko 
2022 m. rugpjūčio 19 d. įsakymu Nr. V-12



ASMENS DUOMENŲ SUBJEKTO TEISIŲ ĮGYVENDINIMO 
MARIJAMPOLĖS PRIEŠGAISRINĖJE APSAUGOS TARNYBOJE  
TAISYKLĖS

I SKYRIUS
BENDROSIOS NUOSTATOS

[bookmark: _GoBack]1. Duomenų subjekto teisių įgyvendinimo Marijampolės priešgaisrinėje apsaugos tarnyboje taisyklių (toliau – Taisyklės) tikslas – nustatyti duomenų subjekto teisių įgyvendinimo Marijampolės priešgaisrinėje apsaugos tarnyboje (toliau – Tarnyba) tvarką, siekiant įgyvendinti atskaitomybės principą.
2. Įgyvendinant duomenų subjekto teises vadovaujamasi 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) ir Lietuvos Respublikos asmens duomenų teisinės apsaugos įstatymu, Duomenų subjekto teisių įgyvendinimo pavyzdinėmis taisyklėmis, patvirtintomis valstybinės duomenų apsaugos inspekcijos direktoriaus 2018 m. liepos 9 d. įsakymu Nr.1T-63 (1.12.E).
3. Taisyklės parengtos vadovaujantis Reglamentu.
4. Taisyklėse vartojamos sąvokos:
4.1. Asmens duomenys (toliau- duomenys) – bet kokia informacija arba jos visuma apie fizinį asmenį, pagal kurią galima nustatyti fizinio asmens tapatybę. Tokia informacija gali būti vardas ir pavardė, asmens kodas, buvimo vietos duomenys, elektroninis paštas, fizinės, fiziologinės, genetinės, psichinės, ekonominės, kultūrinės ar socialinės tapatybės duomenys.
4.2. Darbuotojas – Marijampolės priešgaisrinės apsaugos tarnybos darbuotojas, dirbantis pagal darbo sutartį.
4.3. Duomenų apsaugos pareigūnas – Marijampolės priešgaisrinės apsaugos tarnybos specialistas duomenų apsaugai.
4.4. Duomenų subjektas – fizinis asmuo, kurio duomenis tvarko Marijampolės priešgaisrinės apsaugos tarnyba.
4.5. Kitos Taisyklėse vartojamos sąvokos suprantamos taip, kaip jos apibrėžtos Reglamente, Lietuvos Respublikos asmens duomenų teisinės apsaugos įstatyme ir kituose teisės aktuose, reglamentuojančiuose asmens duomenų apsaugą.
5. Duomenų subjektas turi šias teises:
5.1. gauti informaciją apie savo asmens duomenų tvarkymą;
5.2. susipažinti su savo asmens duomenimis, kurie yra saugomi Marijampolės priešgaisrinės apsaugos tarnyboje;
5.3. prašyti ištaisyti neteisingus, netikslius, papildyti neišsamius asmens duomenis;
5.4. prašyti ištrinti (teisė „būti pamirštam“) su duomenų subjektu susijusius asmens duomenis, jei tai galima pagrįsti viena iš priežasčių, numatytų Bendrojo duomenų apsaugos reglamento 17 straipsnio 1 dalyje;
5.5. nesutikti, kad būtų tvarkomi bet kokie su konkrečiu atveju susiję asmens duomenys;
5.6. prašyti apriboti savo asmens duomenų tvarkymą, kai taikomas vienas iš atvejų, numatytų Bendrojo duomenų apsaugos reglamento 18 straipsnio 1 dalyje;
5.7. gauti savo asmens duomenis skaitmeniniu formatu ir persiųsti juos litam duomenų valdytojui ( „duomenų perkeliamumas“).
II SKYRIUS
TEISĖ GAUTI INFORMACIJĄ APIE DUOMENŲ TVARKYMĄ

6. Asmens duomenys Marijampolės priešgaisrinėje apsaugos tarnyboje tvarkomi teisėtai ir tik esant teisėtam duomenų tvarkymo pagrindui ir vadovaujantis pagrindiniais duomenų tvarkymo principais.
7. Informacija apie Marijampolės priešgaisrinėje apsaugos tarnyboje atliekamą asmens duomenų tvarkymą duomenų subjektui pateikiama asmens duomenų gavimo metu. Pateikiama tokia bendra informacija apie asmens duomenų tvarkymą: duomenų valdytojo kontaktiniai duomenys; duomenų apsaugos pareigūno kontaktiniai duomenys; informacija apie duomenų tvarkymo tikslą ir duomenų tvarkymo teisinį pagrindą; asmens duomenų saugojimo laikotarpį; nurodoma, kad duomenų subjektas turi teisę prašyti, kad duomenų valdytojas leistų susipažinti su duomenų subjekto asmens duomenimis ir juos ištaisytų arba ištrintų, arba apribotų duomenų tvarkymą, arba duomenų subjekto teisę nesutikti, kad duomenys būtų tvarkomi, taip pat teisę į duomenų perkeliamumą; teisę pateiki skundą Valstybinei duomenų apsaugos inspekcijai.
8. Bendra informacija  apie asmens duomenų tvarkymą pateikiama Rokiškio rajono savivaldybės priešgaisrinės tarnybos interneto svetainėje  http://www.marijampolespat.lt .
9. Kai duomenų subjekto asmens duomenys renkami netiesiogiai iš duomenų subjekto, apie šio duomenų subjekto asmens duomenų tvarkymą informuojama:
9.1. per pagrįstą laikotarpį nuo asmens duomenų gavimo, bet ne vėliau kaip per vieną mėnesį, atsižvelgiant į konkrečias duomenų tvarkymo aplinkybes;
9.2. jeigu asmens duomenys bus naudojami ryšiams su duomenų subjektu palaikyti – ne vėliau kaip pirmą kartą susisiekiant su tuo duomenų subjektu;
9.3. jeigu numatoma asmens duomenis atskleisti kitam duomenų gavėjui – ne vėliau kaip atskleidžiant duomenis pirmą kartą. Ši nuostata netaikoma, kai asmens duomenys Marijampolės priešgaisrinėje apsaugos tarnyboje tvarkomi esant teisėtam pagrindui.
10. Tvarkant duomenų subjekto asmens duomenis, kurie buvo gauti ne iš duomenų subjekto tiesiogiai, duomenų subjektas neinformuojamas, kai toks duomenų tvarkymas yra būtinas Marijampolės priešgaisrinės apsaugos tarnybos darbuotojų funkcijoms vykdyti.

III SKYRIUS
PRAŠYMO ĮGYVENDINTI DUOMENŲ SUBJEKTO TEISES PATEIKIMAS

11. Kreiptis dėl duomenų subjekto teisių įgyvendinimo duomenų subjektas turi teisę žodžiu arba raštu, pateikiant prašymą asmeniškai, paštu ar elektroninėmis priemonėmis Marijampolės priešgaisrinei apsaugos tarnybai.
12. Jeigu dėl duomenų subjekto teisių įgyvendinimo kreipiamasi žodžiu ar prašymas pateiktas raštu asmeniškai, duomenų subjektas turi patvirtinti savo tapatybę pateikdamas asmens tapatybę patvirtinantį dokumentą. To nepadarius, duomenų subjekto teisės nėra įgyvendinamos.
13. Jeigu dėl duomenų subjekto teisių įgyvendinimo kreipiamasi raštu, pateikiant prašymą paštu, tuomet kartu su prašymu turi būti pateikta notaro patvirtinta asmens tapatybę patvirtinančio dokumento kopija. Teikiant prašymą elektroninėmis priemonėmis, prašymas turi būti pasirašytas kvalifikuotu elektroniniu parašu arba jis turi būti suformuotas elektroninėmis priemonėmis, kurios leidžia užtikrinti teksto vientisumą ir nepakeičiamumą.
14.  Prašymas įgyvendinti duomenų subjekto teises turi būti įskaitomas, asmens pasirašytas, jame turi būti nurodyti duomenų subjekto vardas, pavardė, adresas, ir (ar) kiti kontaktiniai duomenys ryšiui palaikyti ar kuriais pageidaujama gauti atsakymą dėl duomenų subjekto teisių įgyvendinimo.
15. Savo teises duomenų subjektas gali įgyvendinti pats arba per atstovą.
16. Asmens atstovas prašyme turi nurodyti savo vardą, pavardę, adresą ir (ar) kitus kontaktinius duomenis ryšiui palaikyti, kuriais asmens atstovas pageidauja gauti atsakymą, taip pat atstovaujamo asmens vardą, pavardę, gimimo metus, adresą, bei pateikti atstovavimą patvirtinantį dokumentą ar jo kopiją.
17. Esant abejonių dėl duomenų subjekto tapatybės, duomenų valdytojas prašo papildomos informacijos, reikalingos ja įsitikinti.
18. Visais klausimais, susijusiais su duomenų subjekto asmens duomenų tvarkymu ir naudojimusi savo teisėmis, duomenų subjektas turi teisę kreiptis į Marijampolės priešgaisrinės apsaugos tarnybos specialistą duomenų apsaugai  (toliau – duomenų apsaugos pareigūnas).

IV SKYRIUS
PRAŠYMO ĮGYVENDINTI DUOMENŲ SUBJEKTO TEISES NAGRINĖJIMAS

19. Duomenų subjektas turi teisę pateikti prašymą įgyvendinti vieną iš Taisyklių 5 punkte nurodytų teisių.
20. Marijampolės priešgaisrinės apsaugos tarnyba, gavusi duomenų subjekto prašymą, privalo ne vėliau kaip per 10 darbo dienų nuo prašymo gavimo dienos, atlikti prašymo vertinimą, siekdama nustatyti, ar duomenų subjekto pateiktas prašymas yra pagrįstas.
21. Įvertinus gauto prašymo pagrįstumą, ne vėliau kaip per vieną mėnesį nuo prašymo gavimo dienos, duomenų subjektui pateikiama informacija apie tai, kokių veiksmų buvo imtasi pagal gautą prašymą. Jeigu bus vėluojama pateikti informaciją, per nurodytą terminą duomenų subjektas informuojamas apie tai, nurodant vėlavimo priežastis ir apie galimybę pateikti skundą Valstybinei duomenų apsaugos inspekcijai. Prašymo nagrinėjimo laikotarpis gali būti pratęstas dar dviem mėnesiams, atsižvelgiant į prašymo sudėtingumą. Apie termino pratęsimą duomenų subjektas privalomai informuojamas, nurodant termino pratęsimo priežastis.
22. Jeigu prašymas pateiktas nesilaikant Taisyklių III skyriuje nustatytos tvarkos ir reikalavimų, jis nenagrinėjamas, ir nedelsiant, bet ne vėliau kaip per 10 darbo dienų po to, kai bus atliktas prašymo vertinimas, duomenų subjektas apie tai informuojamas nurodant priežastis.
23. Jeigu prašymo nagrinėjimo metu nustatoma, jog duomenų subjekto teisės yra apribotos Reglamento 23 straipsnio 1 dalyje numatytais pagrindais, duomenų subjektas apie tai informuojamas.
24. Informacija pagal duomenų subjekto prašymą dėl jo teisių įgyvendinimo pateikiama valstybine kalba.
25. Marijampolės priešgaisrinės apsaugos tarnyba turi teisę atsisakyti pateikti informaciją apie asmens duomenų tvarkymą arba pateikti ne visą duomenų subjekto prašomą informaciją, jeigu:
25.1. duomenų subjektas jau turi šią informaciją;
25.2. duomenų subjekto prašomos informacijos pateikimas neįmanomas arba tam reikėtų neproporcingų sąnaudų ar pastangų;
25.3. asmens duomenų gavimas ar atskleidimas aiškiai nustatytas Europos Sąjungos  teisės aktuose arba Lietuvos Respublikos teisės aktuose, kuriuose nustatytos tinkamos teisėtų duomenų subjektų interesų apsaugos priemonės;
25.4. asmens duomenys privalo išlikti konfidencialūs, laikantys Europos Sąjungos teisės aktuose arba Lietuvos Respublikos teisės aktuose reglamentuojamos profesinės paslapties prievolės.
26. Marijampolės priešgaisrinės apsaugos tarnybos veiksmus arba neveikimą įgyvendinant duomenų subjekto teises duomenų subjektas turi teisę skųsti pats arba duomenų subjekto atstovas, taip pat jo įgaliota ne pelno įstaiga, organizacija arba asociacija, atitinkanti Reglamento 80 straipsnio reikalavimus, Valstybinei duomenų apsaugos inspekcijai, A.Juozapavičiaus g.6, Vilnius, el.paštas ada@ada.lt, interneto svetainė www.ada.lt, taip pat teismams Lietuvos Respublikos teisės aktų nustatyta tvarka.
27. Dėl duomenų subjekto teisių pažeidimo patyrus materialinę ar nematerialinę žalą, duomenų subjektas turi teisę į kompensaciją, dėl kurios priteisimo turi teisę kreiptis į teismą Lietuvos Respublikos civilinio proceso kodekse numatyta tvarka.




V SKYRIUS
DUOMENŲ SUBJEKTO TEISĖ SUSIPAŽINTI SU DUOMENIMIS

28. Duomenų subjektas turi teisę žinoti ar Marijampolės priešgaisrinėje apsaugos tarnyboje yra tvarkomi jo asmens duomenys. Duomenų subjektas, įgyvendindamas teisę susipažinti su Marijampolės priešgaisrinėje apsaugos tarnyboje tvarkomais savo asmens duomenimis, turi teisę gauti informaciją apie:
28.1. asmens duomenų tvarkymo tikslus;
28.2. atitinkamas asmens duomenų kategorijas;
28.3. duomenų gavėjus arba jų kategorijas;
28.4. numatomą asmens duomenų saugojimo laikotarpį arba kriterijus, pagal kuriuos nustatomas asmens duomenų saugojimo laikotarpis, jei tai yra įmanoma;
28.5. asmens duomenų šaltinius.
29. Marijampolės priešgaisrinės apsaugos tarnybos administracijos atsakyme duomenų subjektui, be Taisyklių 29 punkte nurodytos informacijos, privaloma pateikti informaciją apie duomenų subjekto teisę pateikti skundą Valstybinei duomenų apsaugos inspekcijai, taip pat duomenų subjekto teisę prašyti ištaisyti arba ištrinti asmens duomenis, apriboti savo asmens duomenų tvarkymą arba nesutikti su asmens duomenų tvarkymu (kai šios teisės yra taikomos).
30. Jeigu renkant informaciją, reikalingą atsakymui parengti, nustatoma, kad:
30.1. Marijampolės priešgaisrinės apsaugos tarnyba tvarko didelį informacijos, susijusios su duomenų subjektu, kiekį ir nėra galimybės visos informacijos duomenų subjektui pateikti, Marijampolės priešgaisrinės apsaugos tarnyba turi teisę paprašyti duomenų subjekto sukonkretinti pateiktą prašymą;
30.2. tam tikra informacija apie duomenų subjektą yra susijusi ir su kitais asmenimis, duomenų subjektui informacijos turi būti pateikiama tiek, kad nebūtų pažeistos kitų asmenų teisės.
31. Duomenų subjektas turi teisę prašyti, kad jam būtų pateikta tvarkomų asmens duomenų kopija.

VI SKYRIUS
TEISĖ REIKALAUTI IŠTAISYTI ASMENS DUOMENIS

32. Jeigu duomenų subjektas nustato, kad Marijampolės priešgaisrinėje apsaugos tarnyboje yra tvarkomi netikslūs ar neišsamūs jo asmens duomenys, duomenų subjektas turi teisę kreiptis su prašymu, kad būtų ištaisyti tvarkomi netikslūs asmens duomenys arba kad būtų papildyti neišsamūs asmens duomenys.
33. Jeigu nustatoma, kad duomenų subjektas pagrįstai prašo ištaisyti ar papildyti neišsamius asmens duomenis, Marijampolės priešgaisrinės apsaugos tarnyba:
33.1. nedelsiant, bet ne vėliau kaip per 10 darbo dienų, ištaiso neišsamius ar netikslius asmens duomenis;
33.1. jeigu nėra galimybių nedelsiant ištaisyti neišsamius ar netikslius asmens duomenis, sustabdyti duomenų subjekto asmens duomenų tvarkymo veiksmus ir šiuos asmens duomenis saugoti tol, kol jie bus ištaisyti;
33.2. ne vėliau kaip per 10 darbo dienų nuo neišsamių ar netikslių asmens duomenų ištaisymo informuoti:
33.2.1. duomenų subjektą apie ištaisytus neišsamius ar netikslius asmens duomenis;
33.2.2. duomenų gavėjus apie duomenų subjekto prašymu ištaisytus neišsamius ar netikslius asmens duomenis, jeigu duomenų subjekto asmens duomenys buvo teikiami duomenų gavėjams. Informuoti duomenų gavėjų nereikia, kai pateikti tokią informaciją neįmanoma arba tai pareikalautų neproporcingų didelių laiko, žmogiškųjų ar kitų sąnaudų. Duomenų subjektas turi teisę prašyti, kad jam būtų pateikta informacija apie tokius duomenų gavėjus.


VII SKYRIUS
TEISĖ REIKALAUTI IŠTRINTI ASMENS DUOMENIS (TEISĖS BŪTI PAMIRŠTAM)

34. Duomenų subjektas turi teisę kreiptis su prašymu ištrinti su juo susijusius asmens duomenis, jeigu yra vienas iš šių pagrindų:
34.1. asmens duomenys nebėra reikalingi tikslams, kurie buvo nustatyti, prieš renkant asmens duomenis;
34.2. atšauktas duomenų subjekto sutikimas, kuriuo vadovaujantis buvo grindžiamas duomenų subjekto asmens duomenų tvarkymas, ir nėra jokio kito teisinio pagrindo tvarkyti duomenų subjekto asmens duomenis;
34.3. asmens duomenų subjektas nesutinka su savo asmens duomenų tvarkymu pagal Reglamento 21 straipsnio 1 dalį ir nėra viršesnių teisėtų priežasčių tvarkyti asmens duomenis;
34.4. asmens duomenys buvo tvarkomi neteisėtai;
34.5. asmens duomenys turi būti ištrinti, laikantis Europos Sąjungos teisės aktuose arba Lietuvos Respublikos teisės aktuose nustatytos teisinės prievolės.
35. Duomenų subjekto prašyme turi būti išsamiai argumentuota, dėl kokių priežasčių yra prašoma ištrinti jo asmens duomenis.
36. Teisė reikalauti ištrinti asmens duomenis („teisė būti pamirštam“) Marijampolės priešgaisrinėje apsaugos tarnyboje neįgyvendinama, kai asmens duomenų tvarkymas yra grindžiamas:
36.1. Europos Sąjungos ir Lietuvos Respublikos teisės aktuose nustatytų reikalavimų vykdymu;
36.2. archyvavimo tikslais viešojo intereso labui;
36.3. siekiant pareikšti, vykdyti arba apginti teisinius interesus.
37. Jeigu duomenų subjekto prašymas yra pagrįstas, Marijampolės priešgaisrinės apsaugos tarnyba privalo:
37.1. nedelsiant, bet ne vėliau kaip per 10 darbo dienų, ištrinti su duomenų subjektu susijusius asmens duomenis;
37.2. jeigu nėra galimybių nedelsiant ištrinti duomenų subjekto asmens duomenų, sustabdyti duomenų subjekto asmens duomenų tvarkymo veiksmus;
37.3. ne vėliau kaip per 10 darbo dienų nuo asmens duomenų ištrynimo informuoti:
37.3.1. duomenų subjektą apie ištrintus asmens duomenis;
37.3.2. duomenų gavėjus apie duomenų subjekto prašymu ištrintus asmens duomenis, jeigu duomenų subjekto asmens duomenys buvo teikiami duomenų gavėjams. Informuoti duomenų gavėjų nereikia, kai pateikti tokią informaciją neįmanoma arba tai pareikalautų neproporcingai didelių pastangų ar sąnaudų.
38. Jeigu duomenų subjekto asmens duomenys (ištrinti pagal duomenų subjekto prašymą) buvo perduoti duomenų gavėjams, Marijampolės priešgaisrinės apsaugos tarnyba šiuos duomenų gavėjus apie tai informuoja, nebent tai būtų neįmanoma ar pareikalautų neproporcingų pastangų. Duomenų subjektas turi teisę prašyti, kad jam būtų pateikta informacija apie tokius duomenų gavėjus.

VIII SKYRIUS
TEISĖ APRIBOTI ASMENS DUOMENŲ TVARKYMĄ

39. Duomenų subjektas turi teisę kreiptis su prašymu apriboti savo asmens duomenų tvarkymą, jeigu yra vienas iš šių pagrindų:
39.1. duomenų subjektas užginčija Marijampolės priešgaisrinės apsaugos tarnybos tvarkomų jo asmens duomenų tikslumą. Tokiu atveju duomenų subjekto asmens duomenų tvarkymas gali būti apribotas tokiam laikotarpiui, per kurį duomenų valdytojas patikrina asmens duomenų tikslumą;
39.2. yra nustatyta, kad duomenų subjekto asmens duomenų tvarkymas buvo  neteisėtas ir duomenų subjektas nesutinka, kad asmens duomenys būtų ištrinti, ir vietoje to prašo apriboti jų tvarkymą;
39.3. jeigu yra pasiektas asmens duomenų tvarkymo tikslas ir Marijampolės priešgaisrinei apsaugos tarnybai, kaip duomenų valdytojui, nebereikia šiam tikslui pasiekti surinktų duomenų subjekto asmens duomenų, tačiau jų reikia duomenų subjektui, siekiančiam pareikšti, vykdyti ar apginti teisinius reikalavimus;
39.4. duomenų subjektas pateikė prašymą duomenų valdytojui, kuriame išreiškė nesutikimą, kad būtų tvarkomi jo asmens duomenys. Tokiu atveju duomenų subjekto asmens duomenų tvarkymas gali būti apribotas tokiam laikotarpiui, per kurį duomenų valdytojas patikrina, ar šis duomenų subjekto prašymas pagrįstas;
39.5. duomenų subjektas pateikia prašymą ištrinti jo Marijampolės priešgaisrinėje apsaugos tarnyboje tvarkomus asmens duomenis ir nustatoma, kad prašymas yra pagrįstas, tačiau nėra techninių galimybių duomenų subjekto asmens duomenis ištrinti nedelsiant. Tokiu atveju duomenų subjekto asmens duomenų tvarkymas gali būti apribotas iki tol, kol duomenų subjekto asmens duomenys bus ištrinti.
40. Jeigu nustatoma, kad duomenų subjekto pateiktas prašymas yra pagrįstas, Marijampolės priešgaisrinės apsaugos tarnyba privalo:
40.1. apriboti duomenų subjekto asmens duomenų tvarkymą;
40.2. nedelsdamas, bet ne vėliau kaip per 10 darbo dienų nuo sprendimo dėl asmens duomenų tvarkymo apribojimo priėmimo, informuoti duomenų subjektą apie jo asmens duomenų tvarkymo apribojimą. Jeigu yra galimybė, nurodyti preliminarų laikotarpį, kurio metu bus apribotas duomenų subjekto asmens duomenų tvarkymas;
40.3. ne vėliau kaip per 10 darbo dienų nuo sprendimo dėl asmens duomenų tvarkymo apribojimo priėmimo informuoti duomenų gavėjus apie priimtą sprendimą, jeigu duomenų subjekto asmens duomenys buvo teikiami duomenų gavėjams. Informuoti duomenų gavėjų nereikia, kai pateikti tokią informaciją neįmanoma arba tai pareikalautų neproporcingai didelių sąnaudų ar pastangų.
41. Kai yra priimamas sprendimas panaikinti apribojimą tvarkyti duomenų subjekto asmens duomenis, Marijampolės priešgaisrinės apsaugos tarnyba, prieš panaikindamas apribojimą, privalo raštu informuoti duomenų subjektą.

IX SKYRIUS
TEISĖ NESUTIKTI SU SAVO ASMENS DUOMENŲ TVARKYMU

42. Jeigu Marijampolės priešgaisrinės apsaugos tarnyba duomenų subjekto asmens duomenis tvarko, siekdamas įgyvendinti teisėtus Marijampolės priešgaisrinės apsaugos tarnybos interesus, duomenų subjektas turi teisę kreiptis į Marijampolės priešgaisrinę apsaugos tarnybą dėl nesutikimo, kad būtų tvarkomi jo asmens duomenys.
43. Jeigu nustatoma, kad duomenų subjekto pateiktas prašymas yra pagrįstas, Marijampolės priešgaisrinės apsaugos tarnyba privalo ne vėliau kaip per 10 darbo dienų informuoti duomenų subjektą, kad jo prašymas bus įvykdytas.
44. Jeigu yra nustatoma, kad duomenų subjekto prašymas yra nepagrįstas, Marijampolės priešgaisrinės apsaugos tarnyba privalo atsakyme argumentuotai įrodyti, kad duomenų subjekto asmens duomenys yra tvarkomi dėl pagrįstų ir teisėtų priežasčių, kurios yra viršesnės už duomenų subjekto interesus arba jeigu asmens duomenys yra reikalingi pareikšti, vykdyti ar apginti teisinius reikalavimus.



X SKYRIUS
TEISĖ Į ASMENS DUOMENŲ PERKELIAMUMĄ

45. Duomenų subjektas turi teisę prašyti Marijampolės priešgaisrinės apsaugos tarnybos persiųsti Marijampolės priešgaisrinėje apsaugos tarnyboje tvarkomus duomenų subjekto asmens duomenis kitam duomenų valdytojui, jeigu yra šios sąlygos:
45.1. duomenų subjekto asmens duomenų tvarkymas yra grindžiamas:
45.1.1. duomenų subjekto sutikimu;
45.1.2. vykdoma sutartimi tarp duomenų valdytojo ir duomenų subjekto;
45.2. asmens duomenys yra tvarkomi automatizuotomis priemonėmis;
45.3. duomenų subjektas asmens duomenis, kuriuos ketina persiųsti kitam duomenų valdytojui, pateikė duomenų valdytojui pats arba per atstovą;
45.4. duomenų subjekto pateikti asmens duomenys yra susisteminti bei pateikti įprastai naudojamu ir kompiuteriu skaitomu formatu.
46. Tam, kad būtų duomenų subjekto teisė į asmens duomenų perkeliamumą, turi būti įgyvendintos visos 45 punkte nurodytos sąlygos.
47. Duomenų subjektas teisės į duomenų perkeliamumą neturi tų asmens duomenų atžvilgiu, kurie tvarkomi neautomatiniu būdu susistemintose rinkmenose, pvz. popierinėse bylose.
48. Duomenų subjektas, kreipdamasis dėl teisės į duomenų perkeliamumą, turi nurodyti, ar pageidauja, kad jo asmens duomenys būtų persiųsti jam ar kitam duomenų valdytojui.
49. Jeigu duomenų subjekto prašymas dėl asmens duomenų perkeliamumo įgyvendinamas, duomenų subjekto asmens duomenis perkeliant kitam duomenų valdytojui, Marijampolės priešgaisrinės apsaugos tarnyba nevertina, ar duomenų valdytojas, kuriam bus perkelti duomenų subjekto asmens duomenys, turi teisinį pagrindą gauti duomenų subjekto asmens duomenis ir ar šis duomenų valdytojas užtikrins tinkamas asmens duomenų saugumo priemones. Marijampolės priešgaisrinės apsaugos tarnyba neprisiima atsakomybės už perkeltų asmens duomenų tolimesnį tvarkymą, kurį atliks kitas duomenų valdytojas.

XI SKYRIUS 
BAIGIAMOSIOS NUOSTATOS

50. Duomenų subjektų teisės Marijampolės priešgaisrinėje apsaugos tarnyboje įgyvendinamos neatlygintinai, išskyrus duomenų subjektų piktnaudžiavimo savo teisėmis atvejus.
51. Esant teisės aktų kolizijai dėl duomenų subjekto teisių įgyvendinimo, taikomas specialusis teisės aktas konkuruojantis su bendrąja tvarka.

